proxectonos/corpus_dominio_legal_administrativo_tmp huggingface dataset:
RESOLUCIÓN do 2 de novembro de 2007 pola que se fan públicas as axudas concedidas ao abeiro da do 11 de abril, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior ás universidades, ás empresas e organizacións empresariais, aos sindicatos e ás comunidades galegas no exterior, e pola que se convocan as correspondentes ao ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/11/2007

Conforme o establecido polo primeiro parágrafo do artigo 9 da Resolución do 11 de abril de 2007, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior ás universidades, ás empresas e organizacións empresariais, aos sindicatos e ás comunidades galegas no exterior, e pola que se convocan as correspondentes ao ano 2007, unha vez ultimada a concesión de axudas, publicarase no Diario Oficial de Galicia a relación das concedidas con indicación do beneficiario/a, contía, país de execución do proxecto e finalidade.
Na súa virtude,
RESOLVO:
Publicar no Diario Oficial de Galicia as axudas concedidas pola resolución da Secretaría Xeral de Relacións Exteriores, do 23 de xullo, para a execución de proxectos de cooperación ao desenvolvemento no exterior ás universidades, ás empresas e organizacións empresariais, aos sindicatos e ás comunidades galegas no exterior, por un importe global dun millón cento quince mil sesenta e seis euros (1.115.066 euros), nas contías, beneficiarios, finalidade, país de execución e aplicacións orzamentarias que se relacionan no anexo desta resolución.
Santiago de Compostela, 2 de novembro de 2007.
P.S. (Orde 1-10-2007)
Gumersindo Guinarte Cabada
Secretario xeral da Presidencia
Ver referencia pdf "22700D005P010.PDF"
RESOLUCIÓN do 2 de novembro de 2007 pola que se fan públicas as axudas concedidas ao abeiro da do 11 de abril, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para actividades formativas e de sensibilización que desenvolvan as organizacións non gobernamentais de cooperación para o desenvolvemento e pola que se convocan as correspondentes ao ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/11/2007

Conforme o establecido polo primeiro parágrafo do artigo 9 da Resolución do 11 de abril de 2007, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para actividades formativas e de sensibilización que desenvolvan as organizacións non gobernamentais de cooperación para o desenvolvemento e pola que se convocan as correspondentes ao ano 2007, unha vez ultimada a concesión de axudas, publicarase no Diario Oficial de Galicia a relación das concedidas con indicación da entidade beneficiaria, contía e finalidade.
Na súa virtude,
RESOLVO:
Publicar no Diario Oficial de Galicia as axudas concedidas pola Resolución da Secretaría Xeral de Relacións Exteriores, do 23 de xullo, para a execución de proxectos de actividades formativas e de sensibilización que desenvolvan as organizacións non gobernamentais de cooperación para o desenvolvemento, por un importe global de trescentos cincuenta e oito mil setecentos sesenta e cinco euros (358.765 euros), nas contías, beneficiarios/as e finalidade que se relacionan no anexo desta resolución.
Santiago de Compostela, 2 de novembro de 2007.
P.S. (Orde 1-10-2007)
Gumersindo Guinarte Cabada
Secretario xeral da Presidencia
Ver referencia pdf "22700D006P011.PDF"
ORDE do 8 de novembro de 2007 pola que se modifica a do 17 de agosto de 2006 e se dispón o nomeamento de membros da Comisión de Participación Cidadá da Área Sanitaria de Ferrol.
CONSELLERÍA DE SANIDADE — II. AUTORIDADES E PERSOAL — 19/11/2007

O artigo 125.2º da Lei 7/2003, do 9 de decembro, de ordenación sanitaria de Galicia, establece que mediante orde da conselleira de Sanidade se determinarán a composición das comisións de participación cidadá e os sistemas de asignación de representantes de entre as distintas organizacións e entidades representadas no seu seo, así como os mecanismos para a súa designación.
Pola súa banda, o artigo 127 da citada lei determina que, tamén mediante orde se establecerán as normas xerais de organización e funcionamento das comisións de participación cidadá.
Segundo o disposto no artigo 25 do Decreto 15/2005, do 3 de febreiro, polo que se establece a estrutura da Área Sanitaria de Ferrol, como órgano colexiado de natureza consultiva para a participación dos cidadáns, existirá unha comisión de participación cidadá. Ao abeiro do disposto nos referidos artigos 125.2º e 127 da antedita lei, apróbase a Orde do 27 de maio de 2005 pola que se aproba a composición, organización e funcionamento das comisións de participación cidadá.
Conforme o artigo 4 da Orde do 27 de maio de 2005, o nomeamento e separación dos membros deberá efectuarse, mediante orde da conselleira de Sanidade, por proposta de cada unha das representacións que o compoñen.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, reformada pola Lei 11/1988, do 20 de outubro, e os artigos 3, 4 e 5 da Orde do 25 de maio de 2005,
DISPOÑO:
Artigo único.-Procédese ao nomeamento como membros da Comisión de Participación Cidadá da Área Sanitaria de Ferrol das persoas que se citan no anexo a esta orde.
Santiago de Compostela, 8 de novembro de 2007.
María José Rubio Vidal
Conselleira de Sanidade
ANEXO
Relación de novos membros da Comisión de Participación Cidadá da Área Sanitaria de Ferrol:
-Polo Concello das Pontes de García Rodríguez: Valentín González Formoso.
-Polo Concello de Cedeira: Francisco Hermida Mosquera.
-Polo Concello de Fene: Rita María Couto Seijido.
-Polo Concello de Ferrol: Beatriz Sestayo Doce e Francisco Javier Galán Pérez.
-Polo Concello de Pontedeume: Ruth García Campos.
-Polo persoal directivo: Ángeles Martínez Rey (directora de Recursos Económicos e Servizos Xerais, en funcións).
ORDE do 14 de novembro de 2007 pola que se dispón o nomeamento e a renovación do mandato de vogais do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/11/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades a que representen aqueles.
Polo exposto, e vista a proposta do Concello de Vilagarcía de Arousa, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Primeiro.-Nomear a Marcelino Abuín Duro e a Ramón Bueno Piñeiro como vogais do Consello de Administración da Autoridade Portuaria de Vilagarcía de Arousa e a súa ría, en representación do Concello de Vilagarcía de Arousa.
Segundo.-Renovar o mandato de José Luis Rivera Mallo como vogal do Consello de Administración da Autoridade Portuaria de Vilagarcía de Arousa e a súa ría, en representación do Concello de Vilagarcía de Arousa.
Santiago de Compostela, 14 de novembro de 2007.
María José Caride Estévez
Conselleira de Política Territorial, Obras Públicas e Transportes
DECRETO 209/2007, do 25 de outubro, polo que se dispón a substitución de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/11/2007

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve esta lei, no artigo 16.1º c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á petición de substitución formalizada pola Federación do Ensino de Comisións Obreiras, por proposta da conselleira de Educación e Ordenación Universitaria e logo de deliberación do Consello da Xunta de Galicia, na súa reunión do día vinte e cinco de outubro de dous mil sete,
DISPOÑO:
Artigo 1º.-Que cesen como membros do Consello Escolar de Galicia as seguintes persoas:
a) Francisco Magide Bizarro en representación dos profesores nos niveis educativos correspondentes ao ámbito do ensino público non universitario de Galicia pola Federación do Ensino de Comisións Obreiras.
b) Sara Loureiro Vilarelle en representación dos profesores nos niveis educativos correspondentes ao ámbito do ensino privado non universitario de Galicia pola Federación do Ensino de Comisións Obreiras.
Artigo 2º.-Nomear como membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, as seguintes persoas:
a) Víctor Manuel Rodríguez Gesto en representación dos profesores nos niveis educativos correspondentes ao ámbito do ensino público non universitario de Galicia pola Federación do Ensino de Comisións Obreiras.
b) Xosé Marcial Comesaña Figueiras en representación dos profesores nos niveis educativos correspondentes ao ámbito do ensino privado non universitario de Galicia pola Federación do Ensino de Comisións Obreiras.
Artigo 3º.-O mandato dos novos membros será polo tempo que resta para completar o período da representatividade que posúen.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de outubro de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
RESOLUCIÓN do 9 de novembro de 2007 pola que se resolve a convocatoria da XVI edición do Premio Manuel Colmeiro, orientado a distinguir estudos sobre a Administración pública de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 15/11/2007

Por Orde do 16 de febreiro de 2007 (DOG nº 47, do 7 de marzo) a Consellería de Presidencia, Administracións Públicas e Xustiza convocou a XVI edición do Premio Manuel Colmeiro, orientado a distinguir estudos sobre a Administración pública de Galicia.
Vista a proposta formulada por un xurado especial e de conformidade coa base oitava da convocatoria.
RESOLVO:
Primeiro.-Conceder o Premio Manuel Colmeiro, na súa XVI edición, ao traballo titulado Análise para a implementación dun sistema de información xeográfica co fin da xestión de servizos en calquera nivel da Administración. Particularización e aplicacións de mellora para o caso da DXT-Turgalicia (Consellería de Innovación e Industria), do que resultou ser autor José Balsa Barreiro.
Segundo.-O importe deste premio aboarase con cargo á dotación prevista na partida 06.80.122B.480.0 dos orzamentos da Escola Galega de Administración Pública para o ano 2007.
Terceiro.-A composición nominal do xurado foi a seguinte:
Presidente: Antonio Izquierdo Escribano, director da Escola Galega de Administración Pública.
Vogais: Fernando González Laxe, catedrático de Economía Aplicada I da Universidade de Santiago de Compostela; Miguel Merino Gil, vicedecano do Colexio Oficial de Enxeñeiros de Telecomunicación de Galicia; José Luis Carro Fernández-Valmayor, catedrático de Dereito Administrativo da Universidade de Santiago de Compostela; e Ramón Saúl Lueje Espina, director xeral de Urbanismo da Consellería de Política Territorial, Obras Públicas e Transportes, quen escusou a súa asistencia á reunión do xurado.
Secretaria: Pilar Romero Rodríguez, xefa do Servizo de Estudos, Investigación e Publicacións da Escola Galega de Administración Pública.
Cuarto.-Contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante o director da Escola Galega de Administración Pública no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 que modifica a Lei 30/1992, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 9 de novembro de 2007.
Antonio Izquierdo Escribano
Director da Escola Galega de Administración Pública
ORDE do 9 de novembro de 2007 pola que se amplía a dotación orzamentaria para a concesión das axudas destinadas á participación e adquisición de animais nos certames de gando de raza pura de carácter nacional e internacional que se celebrarán en Galicia no ano 2007.
CONSELLERÍA DO MEDIO RURAL — III. OUTRAS DISPOSICIÓNS — 15/11/2007

Orde do 11 de abril de 2007 (DOG nº 75, do mércores, 18 de abril), pola que se establecen as bases reguladoras das axudas destinadas á participación e adquisición de animais nos certames de gando de raza pura de carácter nacional e internacional que se celebrarán en Galicia no ano 2007.
No seu artigo 13 precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2º sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 11 de abril de 2007 (DOG nº 75, do mércores, 18 de abril), pola que se establecen as bases reguladoras das axudas destinadas á participación e adquisición de animais nos certames de gando de raza pura de carácter nacional e internacional que se celebrán en Galicia no ano 2007.
2. O incremento da dotación será de:
-7.703,26 euros, con cargo á aplicación orzamentaria 11.03.713-C.770.2.
-2.084,94 euros, con cargo á aplicación orzamentaria 11.03.713-C.770.3.
-17.211,80 euros, con cargo á aplicación orzamentaria 11.03.713-C.771.2.
dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na devandita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 11 de abril de 2007.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 9 de novembro de 2007.
Alfredo Suárez Canal
Conselleiro do Medio Rural
ORDE do 9 de novembro de 2007 pola que se amplía a dotación orzamentaria para a concesión das axudas destinadas para o fomento das razas autóctonas galegas de protección especial en perigo de extinción e se convocan no ano 2007.
CONSELLERÍA DO MEDIO RURAL — III. OUTRAS DISPOSICIÓNS — 15/11/2007

Orde do 4 de abril de 2007 (DOG nº 71, do xoves, 12 de abril), pola que se establecen as bases reguladoras das axudas destinadas para o fomento das razas autóctonas galegas de protección especial en perigo de extinción e se convocan no ano 2007.
No seu artigo 15 precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2º sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 4 de abril de 2007 (DOG nº 71, do xoves, 12 de abril), pola que se establecen as bases reguladoras das axudas destinadas para o fomento das razas autóctonas galegas de protección especial en perigo de extinción.
2. O incremento da dotación será de: 71.160 euros, con cargo á aplicación orzamentaria 11.03.713-C.771.2 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na devandita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 4 de abril de 2007.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 9 de novembro de 2007.
Alfredo Suárez Canal
Conselleiro do Medio Rural
RESOLUCIÓN do 8 de novembro de 2007, da Secretaría Xeral de Emigración, pola que se fai pública a ampliación do importe existente para a realización de programas formativos e de fortalecemento dos vínculos sociais da Galicia emigrante coa Galicia territorial para residentes no exterior durante o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/11/2007

A Resolución do 10 de agosto de 2007 (DOG nº 163, do 23 de agosto), pola que se convocan e regulan distintos programas formativos e de fortalecemento dos vínculos sociais da Galicia emigrante coa Galicia territorial para residentes no exterior, durante o ano 2007, establece na súa disposición cuarta b), o crédito inicialmente outorgado para esta finalidade, sen prexuízo de que o devandito importe poida ser ampliado en función das maiores dispoñibilidades orzamentarias que poidan producirse na devandita aplicación.
Unha vez revisadas as solicitudes presentadas ao abeiro da citada resolución, constátase que o crédito inicialmente establecido resulta insuficiente para atender ás solicitudes presentadas que cumpren os requisitos establecidos na convocatoria.
Considerando o exposto anteriormente, procede ampliar o importe da contía inicial prevista na Resolución do 10 de agosto de 2007 pola que se convocan e regulan distintos programas formativos e de fortalecemento dos vínculos sociais da Galicia emigrante coa Galicia territorial para residentes no exterior durante o ano 2007, coa finalidade de desenvolver o programa na súa finalidade.
Por todo o exposto, e no uso das facultades que me foron concedidas,
DISPOÑO:
Primeiro.-Para o exercicio orzamentario 2007, amplíase en 40.000  o importe da contía inicial prevista na Resolución do 10 de agosto de 2007 (DOG nº 163, do 23 de agosto), pola que se convocan e regulan distintos programas formativos e de fortalecemento dos vínculos sociais da Galicia emigrante coa Galicia territorial para residentes no exterior, durante o ano 2007, que será financiada con cargo ao crédito dispoñible na aplicación orzamentaria 04.50.312C.226.07, actuacións derivadas da Lei de galeguidade.
Segundo.-Esta modificación non afecta os prazos establecidos na Resolución do 10 de agosto de 2007 citada, nin modifica o resto do articulado da devandita resolución.
Santiago de Compostela, 8 de novembro de 2007.
Manuel Luís Rodríguez González
Secretario xeral de Emigración
ORDE do 8 de novembro de 2007 pola que se resolve a convocatoria da do 15 de marzo pola que se convocan bolsas para o alumnado universitario galego, descendente de galegos ou con residencia familiar en Galicia que, por causa sobrevida ou imprevista, teña dificultades económicas para continuar estudos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/11/2007

Pola Orde do 15 de marzo de 2007, DOG do 29 de marzo, convocáronse bolsas para o alumnado universitario galego, descendente de galegos ou con residencia familiar en Galicia que, por causa sobrevida ou imprevista, teña dificultades económicas para continuar estudos.
De acordo co establecido no artigo 6 das bases da convocatoria, desde o día 24 de agosto ao 4 de setembro de 2007 expuxéronse as listas provisionais das solicitudes admitidas e excluídas, e durante ese mesmo prazo os interesados puideron formular as reclamacións para emendar erros e faltas de documentación ante a Dirección Xeral de Ordenación e Calidade do Sistema Universitario de Galicia.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Concederlles unha bolsa aos solicitantes que a seguir se relacionan e na contía que se indica en cada caso:
Ver referencia pdf "22100D006P019.PDF"
Artigo 2º
Denegarlles a axuda aos solicitantes que a seguir se relacionan e polos motivos que se especifican:
Ver referencia pdf "22100D006P019.PDF"
Artigo 3º
Os beneficiarios deberán presentar, no prazo de dez días a partir do día seguinte ao da publicación desta orde no Diario Oficial de Galicia, documento acreditativo de estar matriculado na universidade correspondente no curso 2007/2008.
Artigo 4º
Logo da publicación da resolución de beneficiarios no Diario Oficial de Galicia e despois da xustificación de matrícula para o curso 2007/2008, as axudas faranse efectivas na conta bancaria indicada polos interesados.
Artigo 5º
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de novembro de 2007.
Laura Sánchez Piñón
Conselleira de Educación e Ordenación Universitaria
RESOLUCIÓN do 18 de outubro de 2007 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/11/2007

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e ás súas modificacións, e a situación de tesouraría e movementos por operacións orzamentarias e extraorzamentarias correspondentes ao segundo trimestre de 2007, que figuran como anexo a esta resolución.
Santiago de Compostela, 18 de outubro de 2007.
José Ramón Fernández Antonio
Conselleiro de Economía e Facenda
Ver referencia pdf "22100D004P015.PDF"
CORRECCIÓN de erros.-Resolución do 7 de novembro de 2007 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas deste instituto para a habilitación de dúas liñas de financiamento subsidiado de producións audiovisuais e investimentos en bens de equipamento a realizar polas Pemes do sector audiovisual galego, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/11/2007

Advertidos erros na referida resolución, publicada no DOG nº 216, do 8 de novembro de 2007, procede facer as seguintes correccións:
-Na páxina 17.899, artigo 12º.1, onde di: «..., polo que a presentación da solicitude leva implícita a autorización para o tratamento necesario dos datos das entidades financeiras e da súa publicación nos citados medios», debe dicir: «..., polo que a presentación da solicitude leva implícita a autorización para o tratamento necesario dos datos das entidades beneficiarias e da súa publicación nos citados medios».
-Na páxina 17.905, anexo V, elimínanse da relación de entidades financeiras e sociedades de garantía recíproca adheridas as entidades «Ibercaja» e «Bancaja».
ORDE do 5 de novembro de 2007 de corrección de erros á do 4 de outubro pola que se modifica a do 26 de agosto de 2005 sobre delegación de competencias en órganos desta consellería.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/2007

Advertido un erro na devandita orde, publicada no DOG nº 198, do 11 de outubro de 2007, cómpre efectuar a seguinte corrección:
O punto primeiro debe dicir:
Primeiro.-O artigo 2 da Orde do 26 de agosto de 2005, sobre delegación de competencias en órganos da Consellería de Educación e Ordenación Universitaria, queda redactado do seguinte xeito:
Artigo 2º.-Delegación nas delegacións provinciais.
Deléganse nos delegados provinciais, e para o seu ámbito territorial, as seguintes competencias:
A formalización dos contratos do profesorado de relixión e anexos aos contratos vixentes, os de carácter temporal do persoal non docente, a adscrición do persoal en prácticas e os nomeamentos do persoal interino e substituto docente para impartir as ensinanzas reguladas na Lei orgánica 2/2006, do 3 de maio, da educación.
O recoñecemento de trienios e sexenios aos funcionarios pertencentes a corpos ou escalas adscritos a esta consellería e ao profesorado de relixión.
A concesión ao persoal con destino na súa provincia de autorización para asistir a cursos e actividades de formación e perfeccionamento, así como a designación de comisión de servizo con dereito a indemnización, previstas no artigo 4 do Decreto 144/2001, do 7 de xuño.
Santiago de Compostela, 5 de novembro de 2007.
Laura Sánchez Piñón
Conselleira de Educación e Ordenación Universitaria
RESOLUCIÓN do 8 de outubro de 2007 pola que se procede á publicación das subvencións concedidas en virtude da Orde do 31 de xaneiro de 2007 pola que se establecen as bases que rexen as axudas para a realización de programas de apoio a familias monoparentais, e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 12/11/2007

De conformidade co disposto no artigo 18.1º da Lei 38/2003, do 17 de novembro, xeral de subvencións, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 31 de xaneiro de 2007 pola que se establecen as bases que rexen as axudas para a realización de programas de apoio a familias monoparentais.
Finalidade da axuda: as axudas teñen por obxecto financiar programas de apoio a familias monoparentais con fillos e fillas menores ao seu cargo que sexan desenvolvidos por entidades sen ánimo de lucro que estean debidamente inscritas no rexistro de entidades prestadoras de servizos sociais da Vicepresidencia da Igualdade e do Benestar.
Norma reguladora: Orde do 31 de xaneiro de 2007 pola que se establecen as bases que rexen as axudas para a realización de programas de apoio a familias monoparentais e se procede á súa convocatoria. (Diario Oficial de Galicia nº 28, do 8 de febreiro de 2007).
Crédito orzamentario: 298.000 euros con cargo á aplicación orzamentaria 05.20.312A .481.0.
Santiago de Compostela, 8 de outubro de 2007.
Anxo Manuel Quintana González
Vicepresidente da Igualdade e do Benestar
ANEXO
Entidade	Contía
Acción Social Néboa	18.000 
Asociación Agromar	17.399 
Asociación Alar-Galicia	18.187 
Asociación de Mulleres Progresistas de Vigo	13.105 
Asociación Desenvolvemento Comarcal do Deza	 7.987 
Afamer	19.800 
Asociación Mulleres Separadas de Galicia	17.920 
Asoc. Mulleres Separadas e Divorciadas de Lugo	64.492 
Asociación Rexurdir	 9.299 
Asociación Viguesa Alcohología-Asvidal	 6.771 
Cáritas Diocesana de Santiago	67.200 
Centro Cultural Artístico e Recreativo Valladares	11.200 
Cruz Vermella Española-Galicia	13.230 
Federación Provincial MM.RR. Ourense	13.410 
RESOLUCIÓN do 29 de outubro de 2007, da Dirección Xeral de Ordenación e Innovación Educativa, pola que se autorizan programas de garantía social no centro privado Agarimo de Arteixo (A Coruña) para o curso escolar 2007/2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/2007

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia, esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Autorizar os programas de garantía social que se relacionan no anexo desta resolución no centro privado Agarimo de Arteixo para o curso 2007/2008.
Santiago de Compostela, 29 de outubro de 2007.
María José Pérez Mariño
Directora xeral de Ordenación e Innovación
Educativa
ANEXO
Provincia: A Coruña.
Concello: Arteixo.
Enderezo: Cidade Muchachos Agarimo, Laxobre.
Centro privado Agarimo.
Código: 15020431.
1 PGS Operario de albanelaría.
1 PGS Axudante de servizos de restaurante e bar.
1 PGS Servizos auxiliares de oficina.
1 PGS Operario de viveiros e xardíns.
1 PGS Operario de carpintaría de madeira maciza.
RESOLUCIÓN do 15 de outubro de 2007, da Dirección Xeral de Calidade e Avaliación Ambiental, pola que se lles dá publicidade ás axudas concedidas ao abeiro da Orde do 27 de decembro de 2006 destinadas a entidades locais de Galicia para o transporte de residuos a estacións de transferencia ou plantas de xestión.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 08/11/2007

De conformidade co disposto no artigo 18 da Lei 38/2003, do 17 de novembro, xeral de subvencións, e no artigo 15 da Lei 9/2007, do 13 de xuño, de subvencións de Galicia, procédese á publicación do extracto das axudas outorgadas pola Consellería de Medio Ambiente ao abeiro da Orde do 27 de decembro de 2006, destinadas a entidades locais de Galicia para o transporte de residuos sólidos urbanos a estacións de transferencia ou plantas de xestión máis próximas, cuxo importe é igual ou superior a 3.000 .
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o período comprendido entre o 1 de decembro de 2006 ata o 30 de novembro de 2007, o seguinte:
a) Norma reguladora da convocatoria: Orde do 27 de decembro de 2006, pola que se convocan as axudas destinadas a entidades locais de Galicia para o transporte de residuos sólidos urbanos a estacións de transferencia ou plantas de xestión máis próximas (DOG nº 3, do 4 de xaneiro de 2007).
b) Aplicación orzamentaria: 15.03.541.D.760.0.
c) Crédito orzamentario:
-300.000  con cargo aos orzamentos xerais da Comunidade Autónoma de Galicia para o 2007.
d) Finalidade da axuda: contribuír a abaratar os custos de transporte que teñen que sufragar os concellos polo transporte dos seus residuos sólidos urbanos ata a estación de transferencia ou planta de selección correspondente cando esta dista máis de 25 quilómetros da casa do concello.
e) Destinatarios: concellos, mancomunidades e agrupacións de municipios legalmente constituídas na Comunidade Autónoma de Galicia que cumprindo os requisitos fixados pola orde da convocatoria non resultasen beneficiarias destas axudas ao abeiro da Orde do 23 de decembro de 2005 (DOG nº 249, do 29 de decembro).
f) Entidades beneficiarias e importe das axudas:
Entidade: Concello de Fornelos de Montes.
Axuda concedida, orzamentos 2007: 4.031 .
Entidade: Concello de Vilaboa.
Axuda concedida, orzamentos 2007: 9.704 .
Entidade: Concello de Castroverde.
Axuda concedida, orzamentos 2007: 3.044 .
Entidade: Concello de Ponte Caldelas.
Axuda concedida, orzamentos 2007: 12.552 .
Entidade: Concello de Soutomaior.
Axuda concedida, orzamentos 2007: 3.646 .
Entidade: Concello de Piñor.
Axuda concedida, orzamentos 2007: 3.118 .
Entidade: Concello de Sobrado.
Axuda concedida, orzamentos 2007: 5.331 .
Entidade: Concello de Paradela.
Axuda concedida, orzamentos 2007: 4.883 .
Entidade: Concello de Folgoso do Courel.
Axuda concedida, orzamentos 2007: 13.301 .
Santiago de Compostela, 15 de outubro de 2007.
Joaquín Lucas Buergo del Río
Director xeral de Calidade e Avaliación Ambiental
CORRECCIÓN de erros.-Resolución do 27 de setembro de 2007, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993 pola que se regula a expedición de ordes de pagamento para xustificar.
CONSELLERÍA DE ECONOMÍA E FACENDA — I. DISPOSICIÓNS XERAIS — 09/11/2007

Advertidos erros na devandita resolución, publicada no Diario Oficial de Galicia número 202, do 18 de outubro de 2007, cómpre facer as seguintes correccións:
-Na páxina 16.925, no anexo da columna segunda, onde di: «16.04.324.B.640.1», debe dicir: «16.04.324.B.640.0».
ORDE do 5 de novembro de 2007 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 09/11/2007

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os cales está habilitado o Rexistro Telemático da Xunta de Galicia), e queda pois, habilitado cos efectos previstos no seu artigo 5.1º, o seguinte procedemento:
* TR 301K Solicitude para a programación de cursos do plan FIP para entidades colaboradoras.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de novembro de 2007.
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Orde do 14 de agosto de 2007 pola que se regula o procedemento de integración do persoal da Fundación Pública Hospital de Verín.
CONSELLERÍA DE SANIDADE — III. OUTRAS DISPOSICIÓNS — 13/11/2007

Advertido erro na citada orde, publicada no Diario Oficial de Galicia nº 164, do 24 de agosto de 2007, cómpre facer a oportuna corrección:
Ná páxina 14.268, no anexo I, onde di:
Ver referencia pdf "21900D004P010.PDF"
ORDE do 26 de setembro de 2007 pola que se fixa o prezo de venda ao público da publicación: Observatorio de Galicia sobre drogas. Informe xeral 2006.
CONSELLERÍA DE SANIDADE — III. OUTRAS DISPOSICIÓNS — 13/11/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 26 de setembro de 2007.
Mª José Rubio Vidal
Conselleira de Sanidade
ANEXO
-Observatorio de Galicia sobre drogas. Informe xeral 2006: 15 .
ORDE do 8 de novembro de 2007 pola que se amplía a dotación orzamentaria para a concesión de axudas para mellora do hábitat da perdiz rubia convocadas pola Orde do 8 de marzo de 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 13/11/2007

A Consellería de Medio Ambiente e Desenvolvemento Sostible convocou para o ano 2007 axudas para a mellora do hábitat de perdiz rubia mediante a Orde do 8 de marzo de 2007 (Diario Oficial de Galicia nº 61, do 27 de marzo).
No artigo 18 da orde detállase a aplicación orzamentaria e o importe económico previsto para o financiamento das axudas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, procede ampliar a dotación orzamentaria consignada inicialmente.
En consecuencia, de conformidade co previsto no artigo 30.1.3 do Estatuto de autonomía de Galicia , e da Lei 1/1983, do 22 de febrero, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na orde desta consellería do 8 de marzo de 2007 (Diario Oficial de Galicia nº 61, do 27 de marzo), pola que se establecen as bases reguladoras e se convocan para o ano 2007 axudas para a mellora do hábitat da perdiz rubia.
2. O incremento da dotación será de 100.000 euros para a anualidade 2007, con cargo á aplicación orzamentaria 2007.15.02.541B.781.0.
3. En todo caso, a concesión das axudas establecidas na devandita orde estará limitada ás dispoñibilidades orzamentarias.
Disposición adicional
Única.-Esta modificación non afecta o prazo que se establece para a presentación de solicitudes de axuda na devandita Orde do 8 de marzo de 2007.
Disposición derradeira
Única.-Esta orde entrará en vigor o mesmo día da súa publicación Diario Oficial de Galicia.
Santiago de Compostela, 8 de novembro de 2007.
Manuel Vázquez Fernández
Conselleiro de Medio Ambiente
e Desenvolvemento Sostible
RESOLUCIÓN do 31 de outubro de 2007 pola que se fai pública a ampliación do límite de crédito dispoñible para a creación da Rede Igape-organismos galegos de apoio aos emprendedores, ao abeiro da base reguladora de apoios a proxectos colaborativos de carácter empresarial (procedemento IG126-artigo 9.1.2).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/11/2007

O Consello de Dirección do Igape, na súa xuntanza que tivo lugar o día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos do Igape, publicadas mediante Resolución do 9 de marzo de 2007 (DOG nº 59, do 23 de marzo), as cales se dividen en tres:
-Base reguladora dos incentivos a proxectos de investimento empresarial.
-Base reguladora das axudas a iniciativas xeradoras de coñecemento nas Pemes.
-Base reguladora das axudas a proxectos colaborativos de carácter empresarial.
E compleméntanse coas bases reguladoras da tramitación dos procedementos.
Mediante Resolución do 10 de abril de 2007 procedeuse á convocatoria de determinadas liñas de axuda e á publicación dos créditos asignados a cada unha delas (DOG nº 74, do 17 de abril).
Tendo en conta o volume de solicitudes recibidas, semella oportuno incrementar o importe aprobado para a creación da Rede Igape-organismos galegos de apoio aos emprendedores, ao abeiro da base reguladora de apoios a proxectos colaborativos de carácter empresarial.
Na súa virtude e, de conformidade coas facultades que teño conferidas,
RESOLVO
Único.-Amplíase en 44.000  o crédito para o exercicio 2007 establecido na partida E6/20/03-651 para a creación da Rede Igape-organismos galegos de apoio aos emprendedores, ao abeiro da base reguladora de apoios a proxectos colaborativos de carácter empresarial (procedemento IG126-artigo 9.1.2.), resultando un total de crédito dispoñible de 144.000 .
Santiago de Compostela, 31 de outubro de 2007.
Álvaro Álvarez-Blázquez Fernández
Director xeral do Instituto Galego de Promoción Económica
ORDE do 5 de novembro de 2007 pola que se determina ampliar o importe máximo das axudas que se poderán outorgar no exercicio orzamentario de 2007, ao abeiro do Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
CONSELLERÍA DE VIVENDA E SOLO — III. OUTRAS DISPOSICIÓNS — 09/11/2007

O Decreto 234/2003, do 3 de abril, constitúe o marco normativo polo que se regula a concesión de subvencións para a rehabilitación de inmobles situados en conxuntos históricos galegos.
O seu artigo 4 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura orgánica da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, canto ao conselleiro e a Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
A Orde do 12 de febreiro de 2007 determina o importe máximo das axudas que se poderán outorgar no exercicio orzamentario de 2007 ao abeiro de Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
Esta orde, á vista das necesidades estimadas e de que existe crédito dispoñible, amplía o importe máximo destas axudas.
En uso da referida autorización,
DISPOÑO:
Artigo único.-Para os efectos do disposto no artigo 4 do Decreto 234/2003, do 3 de abril, e para dar cobertura a todos os expedientes que acaden neste exercicio a fase de concesión, determínase:
1. As aplicacións do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas do Decreto 234/2003, son a 17.02.451A.780.2 é a 17.02.451A.770.0
2. O importe máximo destas axudas que se poderán outorgar dentro do exercicio orzamentario de 2007, cifrado con cargo á aplicación orzamentaria 17.02. 451A.770.0, en 150.000  pola Orde do 12 de febreiro de 2007, amplíase en 150.000 .
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de novembro de 2007.
María Teresa Táboas Veleiro
Conselleira de Vivenda e Solo
CORRECCIÓN de erros.-Orde do 29 de outubro de 2007 pola que se establecen os domingos e festivos nos cales se autoriza a apertura de establecementos comerciais durante o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/11/2007

Advertidos erros na devandita orde, publicada no DOG nº 211, do 31 de outubro de 2007, cómpre facer as seguintes correccións:
Na páxina 17.520, columna 1º, parágrafo 1º, liña 2, onde di: «(DOG do 29 de decembro)», debe dicir: «(DOG do 28 de decembro)».
Na columna 2ª, parágrafo 3º, liña 3, onde di: «...co disposto no Decreto 213/2006, do 23 de novembro,...», debe dicir: «...co disposto no Decreto 231/2006, do 23 de novembro,...».
ORDE do 5 de novembro de 2007 pola que se determina ampliar o importe máximo das axudas á rehabilitación de vivendas e edificios que se poderán outorgar no exercicio orzamentario de 2007, ao abeiro do Plan de Vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 09/11/2007

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
A Orde do 12 de febreiro de 2007 determina no seu artigo único punto 3º o importe máximo das axudas para rehabilitación de edificios e vivendas.
As aplicacións do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas do Decreto 18/2006, do 26 de xaneiro, son: para adquisición de vivenda protexida e usada e promoción para usos propios por parte de familias e institucións sen ánimo de lucro a 17.02.451B.780.1, para actuacións de urbanización protexida de solo e a promoción de vivendas protexidas de nova construción para aluguer e de aloxamentos protexidos por empresas privadas a 17.02.451B. 770.0, para rehabilitación de edificios e vivendas por parte de familias e institucións sen ánimo de lucro a 17.02.451A.780.1, para actuación protexida de solo por organismos autónomos a 17.02.451B.731.0, para actuacións de urbanización protexida de solo e a promoción de vivendas protexidas de nova construción para aluguer e de aloxamentos protexidos por sociedades públicas locais a 17.02.451B.760.2.
Para os efectos do disposto no artigo sexto do Decreto 18/2006, do 26 de xaneiro, e para dar cobertura aos expedientes que acaden neste exercicio a fase de concesión, referidos á rehabilitación de edificios e vivendas tramitados con recursos territorializados e reserva de recursos non territorializados, de subvencións a familias e institucións sen ánimo de lucro, determínase ampliar o importe máximo destas axudas.
Por todo isto,
DISPOÑO:
Artigo único.-O importe máximo destas axudas que se poderán outorgar dentro do exercicio orzamentario de 2007, cifrado con cargo á aplicación orzamentaria, 17.02.451A.780.1 en 1.500.000 euros pola Orde do 12 de febreiro de 2007, amplíase en 700.000 euros.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de novembro de 2007.
Teresa Táboas Veleiro
Conselleira de Vivenda e Solo